Pasi Koskela

Pasi Markus Koskela (s. 28. syyskuuta 1980 Vaasa) on suomalainen pikaluisteluvalmentaja ja kilpauransa päättänyt pikaluistelija.

Pääasiassa 500 ja 1 000 metrin matkoilla kilpaillut Koskela kuului Suomen maajoukkueluistelijoihin kilpaillen neljissä arvokilpailuissa. Parhaimmillaan hän sijoittui 500 metrillä 19:nneksi vuoden 2008 matkakohtaisissa MM-kilpailuissa.schaatsstatistieken.nl Sprintterien SM-kilpailuista Koskela voitti hopeaa vuonna 2009 ja pronssia vuosina 1999 ja 2004https://www.luisteluliitto.fi/pikaluistelu/historia/suomen-mestarit/.

Koskela toimi urheilijanuransa jälkeen Suomen pikaluistelumaajoukkueen valmentajana ja joukkueenjohtajana suurimmissa ulkomaan kilpailuissa. Vuonna 2011 hänet nimettiin Suomen pikaluistelun valmennuspäälliköksi.http://www.ksml.fi/urheilu/Pasi-Koskela-pikaluistelijoiden-valmennusp%C3%A4%C3%A4llikk%C3%B6ksi/150569 Hänen uudelleenvalintansa ko. tehtävään vuonna 2014 otettiin ristiriitaisesti vastaan lajitoimijoiden keskuudessa,https://yle.fi/urheilu/3-7208917 ja vuonna 2015 Koskelan sopimusta ei jatkettuhttps://www.ilkka.fi/urheilu/pasi-koskela-ei-jatka-p%C3%A4%C3%A4valmentajana-1.1797833.

Koskelan vaimo on oopperalaulaja Tiina-Maija Koskela (o.s. Hirvilammi).https://www.epari.fi/uutiset/online-uutiset/laulaja-tiina-maija-koskela-hurmaa-oopperassa-1.1365387  Koskelan veli, pikaluistelija Pekka Koskela, piti yli vuoden ajan hallussaan 1 000 metrin maailmanennätystä ja on lajin moninkertainen arvokisamitalisti. Veljekset ovat myös sukua painin olympiamitalisti Harri Koskelallehttp://www.leinoset.fi/lehtijutut/Koskelat.pdf .

 Lähteet 

 Profiili schaatsstatistieken.nl 

 Viitteet 

Luokka:Suomalaiset pikaluistelijat
Luokka:Suomalaiset pikaluisteluvalmentajat
Luokka:Vuonna 1980 syntyneet
Luokka:Elävät henkilöt